9月上旬到被發現屍體都冇見佢哋出入，而單位亦開始傳出臭味，隔離鄰居重以為係死老鼠，冇特別關心。直到5號，有住客對惡臭忍無可忍，聯同管理員撳鐘拍門都冇反應，於是通知所屬業主。6號朝早10點幾，單位業主返來睇吓咩事，但係用鎖匙開唔到大門，響大廈出面見到單位入面門窗關緊，覺得唔妥決定報警，治安警同消防員拎爆破架生到場破門而入，睇到陳婦死響房門邊，李盲瞓響間床到，間房中間有一個裝住木炭同炭灰嘅大鐵桶，房間嘅門罅有幾條毛巾塞住，而間房同廳嘅窗都用布塞住啲罅。